1838 й . — 15 монахиня , 15 послушница ( монахиня булырға әҙерләнеүсе ) һәм настоятельница ( монастырь етәксеһе ) ; 1918 й . 575 сестра ( нигеҙҙә , тирә-йүндәге ауылдарҙан крәҫтиән ҡыҙҙары ) йәшәй . 1845 й. монастырға Ҡариҙел аръяғынан — 150 дисәтинә , Өфө өйәҙе Богородская улусының Глумилин а. эргәһенән ( хәҙерге Өфө терр . ; Н.Н.Барсовтың олатаһы священник Я.П.Барсовтан бүләк ) 400 дисәтинә ер бирелә , 1918 й . Өфө өйәҙе Богородская һәм Нуғай улустарында , Бөрө өйәҙенең Пономарёвка улусында 843 дисәтинә ергә эйә була .